Филатова Марина Георгиевна

Филатова Марина Георгиевна (1943—2021) — телевидениеса Сыктывкар студияса диктор, Россия Федерацияса культураын нимӧдана уджалысь.

 Олан туй 
Марина Филатова чужӧма Воронеж обласьтын Талица районса Каверино сиктын 1943-ӧд вося ӧшым тӧлысь 18-ӧд лунӧ. Сыктывкарын 1957-ӧд восянь. Помалӧма Коми канмуса педагогика институт (1975). 1964-ӧд воын конкурс серти пырӧма уджавны сӧмын на воссьӧм телевидениеса Сыктывкар студияӧ. Нуӧдӧма челядьлы «Занимательная азбука» да «Путешествие в сказку» уджтасъяс, общественнӧ-политическӧй да художественнӧй передачаяс, юӧр сетан «Панорама республики» и с.в. 

1971 да 1975-ӧд воясын велӧдчӧма Москваын Шӧр телевидениелӧн Уджсикас сӧвмӧдан институтын. 1991-ӧд восянь веськӧдлӧма уджтасъяс отделӧн. «Коми гор» телерадиокомпанияын уджалӧма 40 сайӧ во, на пиысь комын во чӧж снимайтчӧма передачаясын.

Кулӧма 2021-ӧд вося йирым тӧлысь 8-ӧд лунӧ.Ушла из жизни звезда телевидения Коми Марина Филатова // «Комиинформ» юӧр сетан агентство (рочӧн; 2021.10.08-ӧд лун)

 Наградаяс 
 «Телевидениеса отличник» пас (1984)
 Коми Республикаса культураын нимӧдана уджалысь (1994)
 Россия Федерацияса культураын нимӧдана уджалысь (1999)

 Ӧшмӧсъяс 
 Филатова Марина Георгиевна // Республика Коми: Энциклопедия: в 3-х т. — Сыктывкар, 2000. — Т. 3. — С. 247.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Россияса культураын нимӧдана уджалысьяс
Категория:Сыктывкар
Категория:Чужисны 1943 воын
Категория:Чужисны ӧшым тӧлысь 18-ӧд лунӧ
Категория:Кулісны 2021 воын
Категория:Кулісны йирым тӧлысь 8-ӧд лунӧ